అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
కామేపల్లి (జరుగుమిల్లి)
ఈ గ్రామానికి చెందిన కుమారి పోతినేని వెంకటసుధారాణి, గుంటూరులో బి.టెక్ 3వ సం. చదువుచున్నది. ఈమె మొదట అథ్లెటిక్స్ లోనూ తరువాత ఇప్పుడు క్రికెట్టులోనూ రాణిస్తోంది. పలు వయసు విభాగాలలో ఆంధ్ర క్రికెట్టు జట్టుకి ప్రాతినిధ్యం వహించింది. గత ఐదు సంవత్సరాలుగా రాష్ట్ర సీనియర్ మహిళా జట్టులో ఆడుచున్నది. ఇటీవలే మరోసారి రాష్ట్ర సీనియర్ మహిళాజట్టుకి ఎంపికైనది. ఈ సీజనులో జరిగిన దక్షిణభారత స్థాయి పోటీలలో ఆంధ్ర జట్టు విజయంలో కీలకపాత్ర వహించింది. తన ప్రతిభతో ఆంధ్ర క్రికెట్టు జట్టును దక్షిణభారత స్థాయిలో రెండవ స్థానంలో నిలిపింది. ఆంధ్ర క్రికెట్టు జట్టు నుండి దక్షిణ భారత మహిళా క్రికెట్టు జట్టుకి ఎంపికైన తొలి క్రీడాకారిణి ఈమె. ఈమె తల్లిదండ్రులు లక్ష్మి & కృష్ణయ్య. [2]